polyglot-tagger/wikipedia-language-snippets-filtered huggingface dataset:
Tonga tamin' ny taona 1212 ny kihon-dalan' ny fisian' izy ireo tao amin' ny Saikinosy Iberiana, rehefa resy i Muhammad III, "al-Nasir" tamin' ny ady tao Las Navas de Tolosa tao Sierra Morena tamin' ny alalan' ny firaisan' ny tafika kristiana avy any Castile, any Aragon ary any Navarre.
Ny mpanao heviteny amin' ny Baiboly izay sahy nanazava mivantana ny tsipiriany momba ny famolavolana avy ao amin' ny lahatsoratry ny Baiboly hebreo dia ahitana an' i Rashi, i David Kimhi, i Yom-Tov Lipmann Heller, ary i Meir Leibush ben Yehiel Michal, izay samy nanolotra sarisary misy fahasamihafana kely momba ny tempoly hitan' i Ezekiela.
Manana toetanin-tanibe an-tany avo ny tany onenan' ny Asôly, izay mivelatra avy any amin' ny tapany atsimo-andrefana amin' i Sodàna hatrany amin' ny lalan' ny ony Nily Anbert sy Nily Victoria sady ahitana endri-tany anjakan' ny hivoka be bozaka avo, misy hazo lehibe tsindraindray etsy sy eroa.
Noho ny toerana misy azy izay mihataka an' i Kampala sy i Khartoum dia ataon' ny hetsi-panoherana mitam-piadiana maro manafangaro finoana ho fialokalofana ny tanin' ny Asôly, isan' ireo hetsika ireo ny Lord's Resistance army , izay fikambanana kristiana miara-dia amin' ny fitondran' i Khartoum ao Sodàna.
Ny anjely dia zava-manan' aina any an-danitra, fanahy, izay irahin' Andriamanitra ho mpanelanelana azy sy ny olona ety ambonin' ny tany sady ho mpampita ny hafatra sy ny sitrapon' Andriamanitra amin' ny olona , na koa manatanteraka ny sitrapony tsy araka ny sitrapon' Andriamanitra.
Tamin' ny naha shah an' i Mohammad Reza Pahlavi dia praiminisitra indroa tao Iràna izy tamin' ny taona 1951 hatramin' ny 1952, ary tamin' ny taona 1952 hatramin' ny 1953 naharava ny governemanta notarihiny tamin' ny fanonganam-panjakana nataon' i Etazonia sy ny Fanjakana Mitambatra.
Nandritra ny fitondran' i Rutherford dia tsy azo atao ny mankalaza ny noely , ny mankalaza ny fetin’ ny reny (izay ataony ho isan' ny paika enti-mitaona ny olona hanohitra ny fanajana an' Andriamanitra), ny manao vaksiny , ny mandray anjara amin’ ny zavatra mahakasika pôlitika.
7Fa efa miasa sahady ny hevi-miafim-paharatsiana izao, saingy ilay misakana no mbola ao mandra-pihàtany, 8ka dia hiseho amin' izany ilay ratsy, ka holevonin' i Jesoa amin' ny fofon' ain' ny vavany, sy hofoanany amin' ny fisehoan' ny fahatongavany.
9Ary ny fisehoan' ilay ratsy, noho ny asan' i Satana dia homban'ny hery sy famantarana amam-pahagagana sandoka rehetra, 10sady harahiny ny fanangolen-dratsy rehetra an' izay ho very, noho ireo tsy nandray ny fitiavana ny fahamarinana tokony ho nahitany famonjena.
16Enga anie Jesoa-Kristy Tompontsika, sy Andriamanitra Raintsika, izay efa tia antsika, ka nanome antsika fanalana alahelo mandrakizay, sy fanantenana tsara amin' ny fahasoavana, 17no hanafaka alahelo ny fonareo sy hankahery anareo amin' ny asa tsara aman-teny soa rehetra!
1Ny amin' ny hahatongavan' i Jesoa-Kristy Tompontsika sy ny hanangonana antsika ho eo aminy, dia mihanta aminareo izahay, ry rahalahy, 2mba tsy hety hozongozonin-tsaina mora foana hianareo, na ho azo ampitahotahorina foana, na amin' ny fanahy izany, na amin' ny teny, na amin' ny taratasy hamboina ho avy aminay, mova tsy ny efa antomotra iny ny andron' ny Tompo.
3Aza mety hofitahin' olona velively, fa tsy maintsy hitranga aloha ny fivadiham-be, sy hiseho ny olom-pahotana, dia ilay zanaky ny fahaverezana, 4izay mitsangan-ko fahavalo sy manandra-tena ho ambonin' izay rehetra atao hoe Andriamanitra na ivavahana, ary sahy mipetraka ao amin' ny tempolin' Andriamanitra sy maneho ny tenany ho Andriamanitra aza.
Ny Tesalôniana faharoa toko faharoa na Tesalônisianina faharoa toko faharoa dia toko ao amin' ny Epistily faharoa ho an' ny Tesalôniana na Taratasy faharoa ho an' ny Tesalônisiana, izay epistily na taratasy nosoratan' i Paoly ho an' ny Kristiana any Tesalônika.
Na dia nihena tsikelikely ho fombafomba ara-pivavahana aza ny fitarihan' ny Abasida tamin' ny ampahany be amin' ilay kalifata teo amin' ny Empira Silamo midadasika, dia nitazona ny fifehezana ny faritr' i Mesôpôtamia nandritra ny fitondran' ny kalifa al-Muqtafi ity tarana-mpanjaka ity ary nanitatra hatrany Iràna nandritra ny fitondran' ny kalifa al-Nasir.
Na dia tsy nanana fahefana ara-pôlitika aza izy ireo dia nanohy nitaky ny fananany fahefana ara-pivavahana ilay tarana-mpanjaka nandritra ny taona vitsivitsy taorian' ny fandresen' ny Ôtômana an' i Ejipta tamin' ny taona 1517, ary ny kalifa abasida farany dia i Al-Mutawakkil III.
Ny Kalifata Abasida dia nametraka ny governemantany voalohany tao Kufa, ao Iràka ankehitriny, saingy tamin' ny taona 762 dia nanangana ny tanànan' i Bagdad ny kalifa Al-Mansur, akaikin' i Babilôna, renivohitra babilôniana fahiny, sy i Ktesifôna tanàna persiana.
Voatery nanome ny fahefana hanapaka an' i al-Andalus ho an' ny Omeiada izy ireo tamin' ny taona 756, i Marôka ho an' ny Idrisida tamin' ny taona 788, i Ifriqiya sy i Sicilia ho an' ny Aglabida tamin' ny taona 800, i Khorasan sy i Transôksiana ho an' ny Samanida ary i Persia ho an' ny Safarida tamin' ny taona 870, ary i Ejipta ho an' ny Kalifata Fatimida tamin' ny taona 969.
18 Koa manoro hevitra anao aho mba hividy amiko volamena voadio tamin'ny afo, dia hanan-karena hianao; sy fitafiana fotsy hitafianao, mba tsy hisehoan'ny henatrao noho ny fitanjahanao; ary ody maso hahosotrao ny masonao, dia hahiratra hianao.
Na izany aza, misy fiteny agao iray, ny fiteny koarenia izay mbola nitenenan' ny Beta Israely miisa 2000 tena mitoka-monina ao amin' ny faritra Qwara, izay itenenan' ny mpifanolo-bodirindrina aminy izay manam-piaviana agao nandritra ny fifindra-monina tany Israely tamin' ny taoa 1992.
Mbola nampiasa ny abidy paleô-hebraika ny tantsaha nijanona tao Jodà fa ireo natao sesitany kosa, izay nampiasa ny fiteny diplômatika tamin' izany fotoana izany, izany hoe ny fiteny arameana, izay natao fiteny ifaneraseran' ny vahoaka samihafa fiaviana, sy ny abidy arameana.
Ny fiteny môngôliana koa dia ampiasaina any Sina (indrindra fa any Môngôlia Anatiny, any Dongbei, any Hebei, any Gansu ary any Níngxià, ampiasain' ny olona miisa 3,38 tapitrisa, ka ny 2,5 tapitrisa amin' izy ireo dia tsy miteny afa-tsy amin’ io fiteny io).
Anisan' ny tohanany koa ny tokony hahatonga an' i Madagasikara ho fanjakana teôkratika sy kristôkratika, sady hiverenana amin' ny fanjaka-mpanjaka manandratra indray ny rafitra ara-piarahamonina sy ara-pôlitika nananan' ny sarangan' ny Andriana hasina taloha, ary ny fandravana ny fanjakana repoblikana .
Izany fifampiraharahana izany dia niteraka fifanaraham-pandriam-pahalemana izay nosoniavina tao Jaffa tamin' ny taona 1229, izay nahatonga ny Ejipsiana namerina an' i Betlehema sy i Nazareta sy i Silon ary i Jerosalema tamin' ny Kristiana sady namela malalaka ny lalana mankany amin' ireo tanàna masina.
Ny kroazada fahenina, izay nanomboka tamin' ny taona 1228 sy niafara tamin' ny taona 1229 dia nokarakarain' ny emperora rômana jermanika Friedrich II mba hamerenana indray ireo tanin' ny Fanjakan' i Jerosalema izay votsotra hatramin' ny fakan-tany nataon' i Saladin sy ny renivohiny.
Ny endrika manara-penitry ny fiteny torkmena dia mifototra amin' ny tenim-paritry ny foko Teke , raha ny fiteny torkmena iraniana kosa mampiasa ny ankamaroan' ny tenim-paritry ny foko Iômoda , ary ny fiteny torkmena afgana dia mampiasa karazany ao amin' ny foko Esrary .
Misy mpiteny teratany 5 tapitrisa eo ho eo io fiteny io ao Torkmenistàna, ny 719 000 fanampiny dia monina any avaratra-atsinanana amin' i Iràna, 1,5 tapitrisa ny any avaratra-andrefana amin' i Afganistàna ary 155 000 ny any Pakistàna.
Ny hoe Kristy dia avy amin' ny teny grika hoe / Khristos, izay fandikana ny teny hebreo hoe Meshiakh na Mashiakh, ka midika hoe "voahosotra", izany hoe voahosotr' Andriamanitra hanafaka an' i Israely araka ny voalaza mialoha ao amin' ny Baiboly hebreo.
Ilay anarana hoe / Iêsoûs izay hita ao amin’ ny Testamenta Vaovao tany am-boalohany ao amin’ ny Asan’ny Apôstôly sy ny Epistily ho an'ny Hebreo , dia manondro an’ i Josoa, ilay mpitarika an' i Israely taorian’i Mosesy.
Ny Baiboly no fototry ny fampianaran' ny Fiangonana Jesosy Mamonjy sady toriny, nefa manana boky manazava ny Baiboly izy dia ny Boky Maintso sy ny Red Book izay mirakitra ny fampianaran' i Daoud mivady sady manoro lalana ny fomba hianarana feno ny Baiboly.
Ny Communauté Evangélique Indépendante de Madagascar, izay hafohezina amin' ny hoe CEIM, dia fiangonana niorina eto Madagasikara tamin’ ny 1989 taorian’ ny seminera nandraisan’ ny solontena rehetra avy amin’ ny faritany, izay efa mpikambana tao amin’ ny CIFEM, tao amin’ny Centre de la Ligue pour la Lecture de la Bible tao Mandriambero.
Teny nomen’ ny Tompo azy ny teny ao amin’ ny Apôkalipsy 21:9 manao hoe: "Avia etỳ, dia hasehoko anao ny ampakarina, vadin' ny Zanak' ondry", satria ny hanomana ny olona ho amin’ ny fiavian’ i Jesosy no tena niantsoan’ ny Tompo azy sy iraka nanirahan’ Andriamanitra azy, ka nahatonga ny anaran’ ny iraka hoe "Ny Ampakarina".
Nihakatra ny tsindry atao amin'ny ala tamin'ny taona 2009, indrindra avy amin'ireo mivarotra hazo Dalbergia maritima sy hazo hariboke ; tapatapahana eny amin'ny ala voaaro sy avoaka ety ivelany na dia miezaka aza ny lalàla malagasy mikasika ny fiarovana ny ala.
Koa satria tsy misy ambaratongam-pahefana eo amin' ny samy mpitondra fivavahana ao amin' ny vondrom-piarahamonina sonita, ny imam - farafaharatsiny ara-keviny - dia olon-tsotra nofidin' ny namany ho amin' io andraikitra io noho ny fitiavam-bavakasy ny fahalalana ara-pivavahana mivelatra ananany.
8Tsy mba nihina-mofon' olona maimaim-poana izahay, fa niasa andro aman' alina, ka sasatra sy trotraka erý, mba tsy hahavaky tratra na dia ny iray akory taminareo aza; 9tsy noho izahay tsy manam-pahefana anefa, fa noho izahay te-hanolo-tena ho fakan-tahaka ho anareo.
Ny Tesalôniana faharoa toko fahatelo na Tesalônisianina faharoa toko fahatelo dia toko ao amin' ny Epistily faharoa ho an' ny Tesalôniana na Taratasy faharoa ho an' ny Tesalônisiana, izay epistily na taratasy nosoratan' i Paoly ho an' ny Kristiana any Tesalônika.
Tamin' ny faran' ny taonjato faha-3 dia nifindra nankany amin' ny ony Elbe izy ireo avy eo nankany amin' ny ony Main, ary tamin' ny faran' ny taonjato faha-4 dia nandroso nankany amin' ny ony Rhine , teo amin' ny sisin-tanin' ny Empira Rômana.
Ny ampahany amin' ny Borgondiana dia nonina tao amin' ny faritany rômanan' i Jermania Ambony taorian' ny fananiham-bohitra nataon' ny Vandala sy ny Alàna tany Galia tamin' ny taona 406, nefa niasa ho an' ny Rômana izy ireo, saingy tsy nanaiky ny fifehezan' ilay empira.
Afaka nanangana ny fanjakany voalohany izy ireo tamin' ny taona 413, talohan' ny nandresen' ny Hona azy ireo tany Jermania tamin' ny taona 436, ary tsy maintsy nametraka ny tenany teo ambany fiarovan' ny Empira Rômana tao Sapaudie (eo anelanelan' ny ony Ain, ny ony Rhône, ny farihin' i Geneva, ny Tangoron-tendrombohitra Jura ary i Aare).
Nahazo alalana hanorina fanjakana fanindroany izy ireo, teo ambany fifehezan' ny Rômana, fanjakana izay niitatra taorian' ny tapaky ny taonjato faha-5 nianavaratra sy niantsinanana, avy eo niitatra nianatsimo koa, talohan' ny nifandonany tamin' ny Visigôty tany Provence.
Niitatra tsikelikely tamin' ny ampahany be amin' i Galia io fanjakana io avy eo, ka nampiray ny Galô-Rômana, sy ny tapany andrefana amin' i Jermania, talohan' ny natongavany ho toerana niforonan' ny vahoaka frantsay sy alemana nandritra ny tapany voalohany amin' ny Andro Antenatenany.
Nandritra ny Andron' ny Vy faharoa dia nanomboka niitatra nianatsimo avy any amin' ny sisin' ny Ranomasina Baltika ny foko jermanika isan-karazany izay nahavery tombotsoa ny vahoaka seltika, izay nifangaro tamin' izy ireo na natosik' izy ireo nianatsimo sy niankandrefana.
dia azo inoana fa nanakana ny mety ho fampandraisana ny kolontsaina rômana ny Vahoaka jermanika: izany no mahatonga io fandresena io ho kihon-dalana teo amin' ny tantaran' i Eorôpa ary na amin' ny lafiny fiteny koa aza, amin' ny tantaran' izao tontolo izao, satria anisan' ny fiteny jermanika ny fiteny anglisy.
Niorim-ponenana tany Britaina Lehibe ny Angla sy ny Saksôna, ny Franka tany Galia , ny Borgôndiana tao amin' ny sahan-dranon' i Rhône, ny Ôstrôgôty tany Iliria sy tany Italia, ny Visigôty tany Aquitaine sy tany Hispania, ny Soeva tany Galicia ary ny Vandala tany Afrika Avaratra sy tany amin' ireo nosy any amin' ny tapany andrefan' Mediteranea.
Ny Jermanan' i Elbe hafa dia namorona, tamin' ny fiandohan' ny taonjato faha-3 tao amin' ny Saha Dekomata , ny Ligin' ny Alamàna (Alamàna, avy amin' ny teny jermanika hoe Alle-mannen: "olona rehetra", ary niandohan' ny anaran-tan' i Alemaina).
Avy any Skandinavia, ny tantsambo jermanika any avaratra, izay fantatra kokoa amin' ny anarana hoe Vikingy sy Varangiana , dia nanomboka nanao fanitaran-tany goavana niterika ny fananganana ny Dokean' i Nôrmandia, ny Rosin' i Kiev ary ny fanjanahana ireo nosy britanika sy ny faritra avaratra amin' ny Ranomasimbe Atlantika hatrany Amerika Avaratra.
Tamin' ny nandaozan' ny vahoaka jermanika any avaratra ny fivavahan-drazan' izy ireo tamin' ny taonjato faha-11 dia saika niova finoana ho amin' ny katôlisisma rômana avokoa ny vahoaka jermanika rehetra, avy eo, tamin' ny Fanavaozana natombok’ i Martin Lotera tamin' ny taonjato faha-16, dia firenena jermanika maro no nandray ny prôtestantisma.
Teo anelanelan' ny taonjato faha-7 sy ny taonjato faha-10 dia nanorina ny Fanjakana Anglô-Saksôna tao izy ireo, talohan' ny niforonan' ny firenena anglisy, ka nampiray ny vahoaka maro hafa tao amin' ilay nosy, indrindra fa ny Britô-Rômana .
Niorim-ponenana teo anelanelan' ny ony Elbe sy ny ony Main tamin' ny fiandohan' ny taonjato faha-5 izy ireo, teo ambany prôtektôratan' ny Hona, talohan' ny namoronany fanjakana tsy niseram-pisiana tany Jermania afovoany, rehefa afaka tamin' ny fanjakazakan' ny Hona taorian' ny taona 453.
Vondrona ara-piteny heverina fa efa nisy talohan' ny fanoratana tantara sy tamin' ny fanombohan' ny fanoratana tantara no tsy voafehy indrindra ny fahafantarana azy noho ny fifindrafindran' ny mponina sy ny fifangaroan' ny mponina naterak' ireo hetsika ireo tany amin' ny sisin-tanin' ny tontolo rômana.
Ny Vahoaka jermanika na Jermana (antsoina koa hoe Todeska, Soeva na Gaoty ao amin' ny literatiora tamin' ny Andro Taloha), dia vondrom-poko ara-piteny indô-eorôpeana avy any Eorôpa Avaratra, miavaka noho ny fampiasana ireo fiteny ao amin' ny sampam-piteny jermanika.
Ny rotsak' orana miovaova be, ny tany tsy misy tsirony firy, ny tsy fahampian' ny fifandraisana sy ny fotodrafitrasa hafa, ny tahan' ny tsy fahaiza-mamaky teny sy manoratra ary ny toekarena tsy mihetsika no olana efa hatry ny ela ao amin' ity firenena tsy manana morontsiraka ity.
Ny drafi-pampandrosoana dia miompana amin’ ny famongorana ny kankana kantsentsitra miteraka fahajambana sy sehon’ aretina hafa any amin’ ireo lohasahan' i Volta (izay faritra tsy noraharahaina hatramin’ izay noho ny antony ara-pahasalamana) mba hametrahana tantsaha hamokatra any.
Niteraka ady hevitra mafana ny famaritana ny tsy fetezan-dison' ny papa, indrindra tany Frantsa - efa nanomboka talohan' ilay kônsily izany, teo amin' ny Mgr Louis Veuillot izay mpomba ny tsy fetezan-diso, sy Mgr Félix Dupanloup izay nanohitra an' izany.
Tao amin' ny Kônstitosiôna Dôgmatika momba ny finoana katôlika , ity kônsily ity dia manameloka izay noheveriny ho fahadisoan' ny rasiônalisma, ny anarsisma, ny kôminisma, ny sôsialisma, ny liberalisma, ny materialisma, ny môdernisma, ny natoralisma, ny panteisma, ary ny sekiolarisma.
Nanomboka tamin' ny vanimpotoana arkaîka sy tamin' ny vanimpotoana klasika dia nandroso tao Grisia ny sivilizasiôna nitondra fanavaozana tamin' ny lafiny maro, izay niavaka tamin' ireo sivilizasiôna taloha rehetra tao amin' ny firenena tatsinanana, ary nanomboka nanitatra ny erana nanjakazakany ny Grika .
Tao amin' ny tanàna lehibe dia niorina ny fiainana ara-pôlitika sy ara-tsôsialy ary ara-kolontsaina navitrika tokoa, notohanan' ny ivontoerana maro , tao amin' ny toe-javatra voamariky ny ady teo amin' ireo tanàna niforonan' ny fahaiza-manao momba ny ady izay nanampy azy taty aoriana tamin' ny fanitaran-tany nataony.
Ny lafiratsin' izany fahavitrihana izany dia ny fisian' ny fandravana nateraky ny ady sy ny tsy fitoviana hita teo amin' ny fiarahamonina, izay nanilika ny vehivavy tsy hitana andraikitra ara-pôlitika sy niompana matetika amin' ny ampahany be amin' ny mponina izay nanana satan' andevo na miankin-doha amin' ny hafa.
Nanova zavatra lehibe tao amin' ny Andro Taloha ny sivilizasiôna grika taloha, indrindra taorian' ny fanitaran-tany nataon' i Aleksandra Lehibe sy nandritra ny vanimpotoana helenistika tamin' ny nanjakazakany sy naninterahany tao amin' ny sivilizasiônan' ny Atsinanana Afovoany, izay nahitana ivontoeran' ny kolontsaina grika .
Tao amin' ny lemaka mediteraneana dia nanana anjara asa nanova zavatra ny kolontsaina grika, tamin' ny alalan' ny fanakoany teo amin' ny sivilizasiônan' i Rôma taloha, izay nahatonga ny fiteny grika ho fitenin' ny avara-pianarana, ka izany no iresahana matetika hoe kolontsaina "grika-rômana" na "grekô-rômana".
Izany sivilizasiônan' ny kolontsaina grika izany dia nandroso nandritra ny ampahany farany amin' ireo "Taonjato Maizina", niainga tamin' ny sisam-paharavan' ny Sivilizasiôna mikeniana, ka niforona tsikelikely nandritra ny Vanimpotoana Arkaîka , ary nandroso tanteraka nandritra ny Vanimpotoana Klasika sy ny Vanimpotoana Helenistika .
Ny fanitaran-tany nataon' ny Rômana no nanamaria ny fiafaràn' ny fahaleovan-tena ara-pôlitkan' i Grisia, nefa nitahiry ny tanjany ny kolontsaina grika taloha na dia nanjakazakan' ny Rômana aza, ka nivoatra miandalana nankany amin' ny Sivilizasiôna bizantina nanomboka tamin' ny taonjato faha-4.
Iray amin' ny "tanàna ShUM" (fanafohezana ny hoe Shpira sy Varmaisa ary Magentza izay anarana hebreon' i Speyer sy i Worms ary Mainz) manan-tantara ihany koa i Worms ary anisan' ny Lova Iraisam-pirenen' i UNESCO ny toerana nisy Jiosy ao aminy.
Renivohitry ny Fanjakan' ny Borgondiana izy io tamin' ny fiandohan' ny taonjato faha-5, noho izany toerana nisy ny zavatra lazaina amin' ny angano tamin' ny Andro Antenatenany miresaka an' io vanim-potoana io, indrindra fa ny ampahany voalohany amin' ny Nibelungenlied (tononkalo mitantara ny olo-malaza sy ny fiforonan' i Alemaina).
Amin' ny endrika karbônina fôsily ny akoranafo ary ny arintany izay loharanon’ angovo tena ilaina ho an' ny toekarena nanomboka tamin' ny revôlisiôna indostrialy, saingy izy ireo koa dia loharanon' ny etona mampihiboka hafanana vokatry ny fampiasana azy ireo betsaka.
Tamin' ny nandravan' ny Babilôniana ny Fanjakan' i Jodà , ny vahoaka jiosy dia nanomboka niandry ny fotoana hahatongavan' ny mpanjaka voahosotr' Andriamanitra tahaka an' i Davida, na ny iray amin' ny taranany, mba "hitsangana handringana ny fahavalon' i Israely" sy hamerina indray ny fahaleovan-tenany ary koa hanangana indray ny fanjakan' Andriamanitra eto an-tany.
Ny faminaniana momba io olona io dia miresaka azy ho taranaky ny mpanjaka Davida, izay hanangana indray ny firenen' i Israely sy hitondra fiadanana amin' izao tontolo izao amin' ny alalan' ny fametrahana indray ny fanjakan' ny taranak' i Davida sady handringana ny ratsy fanahy sy hitsara izao tontolo izao amin' ny andro farany.
Tany amin' ny faran' ny taonjato faha-19 dia nisy fitenim-paritra sôngay antsoina hoe fiteny emgadesy no nampiasaina tao an-tanànan' i Agadez (tanàna lehibe indrindra any amin' ny tapany avaratra amin’ i Nizera, eo anelanelan’ i Sahara sy Sahel).
Atao hoe ministra ny olona miandraikitra ministera, izay olona nahazo alalana avy amin' ny fiangonana na fikambanana ara-pivavahana hafa hanao raharaha toy ny fampianarana ny finoana; ny fitarihana raharaha toy ny fampakaram-bady, ny batisa na ny fandevenana; na raha manome fitarihana ara-panahy ho an' ny fiangonana.
Ao amin' ny antokom-pivavahana hafa toy ny batisma sy ny metôdisma ary ny kalvinisma , ny teny hoe "ministra" dia matetika manondro ny mpitondra fivavahana vita ôrdinasiôna izay mitarika fiangonana na mandray anjara asa fanompoana ivelan' ny fiangonana; ny olona toy izany dia mety ho loholona , pasitera, mpitory teny, eveka, na pretra.
Rehefa tonga teo amin' ny fitondrana i Didier Ratsiraka, izay niavaka noho ny fiharatsian' ny fampianarana, ny mpianatra avy amin' ny sarangan' ireo madiotanana avy ao Antananarivo indrindraindrindra dia nankasitraka ny fiofanana any Frantsa, matetika tamin' ny alalan' ny fianarana eny amin' ny oniversite mila tsingerina maharitra.
Ny fiharatsian' ny toekarena (fitomboan' ny fahantrana, fitontongan' ny sandam-bola, kolikoly) izay nolalovan' i Madagasikara tamin' izany fotoana izany no nahatonga ireto mpianatra ireto, izay tokony hanao fifindra-monina amin' ny fotoana voafetra, hanorim-ponenana maharitra any Frantsa.
Tsy vitsy ihany koa anefa ireo mpianatra avy ao Antananarivo, renivohitr' i Madagasikara, avy amin' ny fianakaviana nanan-danja teo imason' ny manam-pahefana mpanjanaka, izay niainga ho any Frantsa hanaraka fiofanana momba ny fitsaboana sy ny teôlôjia.
Araka ny fanadihadiana nataon' ny Institut national de la statistique et des études économiques any Frantsa dia efa ho ny 40 %n' ny Malagasy mpifindra monina no mipetraka ao Ile de France, saingy hita ihany koa fa noho ny antony ara-jeôgrafia dia mihoatra ny 10 %n' ny Malagasy no mipetraka ao amin' ny nosy La Réunion, satria akaiky kokoa an' i Madagasikara ity nosy ity.
Ny Antenimiera na Parlemanta dia andrim-panjakana ahitana mpikambana maro manatanteraka fivoriambe, izay misolo tena ny vahoaka ao amin' ny firenena, na ao amin' ny fizaràna ara-pitantanana anatin' ny firenena , na anaty fikambanam-pirenena toa ny Parlemanta Eorôpeana ao amin' ny Vondrona Eorôpeana.
Amin' ny fanononana, ny teny slôvaka dia misy tsindrimpeo foana amin' ny vanin-teny voalohany ary misy zanapeo lava sy fohy; iray amin' ny toetra mampiavaka ny fiteny slôvaka ny fisian' ny r sy ny l izay afaka miasa toy ny zanapeo, ka miteraka teny toa tsy misy zanapeo toy ny hoe prst .
Misy mpiteny slôvaka vitsy ny ao Tsekia, Vôivôdina, Hôngria, Okraina, Aotrisy, Pôlônia, Romania ary fianakaviambe nifindra monina maro no mitazona ny fampiasana ny fiteniny indrindra any Kanada sy any Etazonia ary any Aostralia.
Nandritra ny Andro Antenatenany, ny Inkizisiôna notarihin’ ny Eglizy Katôlika dia nilaza fa nanao fombafomba satanika miafina ireo sekta sy antokon' olona kristiana mpampianatra finoan-diso , toy ireo ao amin' ny Fikambanan' ny Tempolin' i Sôlômôna sy ny Katara.
Tamin' ny fanombohan' ny vanim-potoana môderina nanarakaraka izany, ny finoana niely patrana momba ny firaisana tsikombakomba satanika nataon' ny vehivavy mpamosavy dia niafara amin' ny fitsarana faobe an' ireo lazaina fa vehivevy pamosavy manerana an' i Eorôpa sy any amin' ireo ireo zanatany any Amerika Avaratra.
Ny fiampangana fa nisy firaisana tsikombakomba satanika, ary tao ambadiky ny fisehoan-javatra toy ny fandrosoan' ny prôtestantisma (ary ny mifanohitra amin' izany, ny Prôtestanta dia nilaza fa ny Papa no Antikristy) ary ny Revôlisiôna Frantsay dia nitohy tao amin' ny tontolo kristiana teo anelanelan' ny taonjato faha-18 sy faha-20.
Ny hevitra momba ny tsikombakomba satanika midadasika dia tonga amin' ny tampony vaovao niaraka amin' ilay raharaha Taxil tany Frantsa tamin' ny taompolo 1890, izay nilaza fa ny Framasao dia nanompo an' i Satana sy Losifera ary/na Bafômeta tamin' ny fombafombany.
Tamin' ny taompolo 1980 sy 1990, niely manerana an' i Etazonia sy ny Fanjakana Mitambatra ny fanararaotana ara-pivavahana satanika, tao anatin' ny tahotra, fa misy vondrona satanista maro mametaveta sy mamono ankizy tsy tapaka amin' ny fombafomba fivavahany.
Talohan' io fotoana io, ny satanisma dia nisy voalohany indrindra amin' ny maha antom-piampangan' ny antokom-pivavahana kristiana isan-karazany manoloana an' ireo izay heveriny ho mpanohitra ara-potokevitra fa tsy amin' ny maha izy azy na ny maha finoana ara-pivavahana azy.
Ny fampianaran' ny Fiangonana Ara-Pilazatsara dia mifototra amin' ny Tenin' Andriamanitra, izay fandraisana ara-bakiteny ny zavatra voalaza ao amin' ny Baiboly, na eo amin' ny fampianarany na eo amin' ny fombam-pivavahany indrindraindrindra.